|  |
| --- |
| Til: AMUFra: OPA |
| Sakstype: OrienteringssakMøtedato: 6.5.2024Notatdato: 10.4.2024 Saksbehandler: Berit Synnes |

Notat

# Forslag om samarbeidsavtale mellom verneombud og leder

**Bakgrunn**

Verneombudet fremmet i AMU-møtet i november 2023 et forslag om å etablere en skriftlig samarbeidsavtale mellom verneombud og leder. Det ble vist til avtale som er i bruk ved AHUS. I utgangspunktet stilte AMU seg positive til en slik avtalelignende ordning for UiO, men arbeidsgiver ønsket først å ta en nærmere vurdering av behovet.

**Sakshistorikk**

Med utgangspunkt i samarbeidsavtalen ved AHUS har OPA utarbeidet et utkast til avtale, der det bl.a. redegjøres for verneombudets oppgaver, og leders ansvar for å tilrettelegge for at disse oppgavene skal utføres.

Avtaleutkastet ble drøftet med fagdirektørene og med fakultetsdirektørene i mars for å få tilbakemelding på om en samarbeidsavtale er et hensiktsmessig virkemiddel for å bedre kvaliteten på samarbeidet.

Den generelle tilbakemeldingen var at en slik avtale vurderes som lite hensiktsmessig. Det finnes gode nok retningslinjer med oversikt over plikter og ansvar for både verneombud og leder på UiOs nettsider. Videre vil formalisering av samarbeidet gjennom skriftlige (papir-) avtaler kreve merarbeid, og i liten grad bidra til en forenkling av samarbeidet. Hvis arbeidssituasjonen for et verneombud oppleves som krevende, er det mer hensiktsmessig å ta det opp lokalt, enn å innføre et avtalesystem.

Det ble også vist til at hvis flere ledere og verneombud gjennomfører obligatoriske HMS-kurs, vil det kunne bidra positivt til at begge parter får bedre kompetanse på HMS-arbeidet, og dermed øke potensialet for et godt samarbeid.

**Konklusjon:**

Arbeidsgiversiden ser ikke behov for å formalisere samarbeidet mellom leder og vernetjenesten gjennom en skriftlig avtale.

## Vedlegg: Utkast til samarbeidsavtale for verneombudene